ཕྱོགས་མཚུངས་བོད་མིའི་སྒྲིག་འཛུགས་ལ་མཚོན་ན་རེ་བ་བཟང་ས་དང་གྲ་སྒྲིག་སྡུག་ས་ནས་བྱེད་དགོས་པའི་དཔེ་ལྟར།མགྱོགས་མྱུར་༸གོང་ས་༸སྐྱབས་མགོན་ཆེན་པོ་མཆོག་བོད་ཀྱི་རྒྱལ་ས་ལྷ་སར་གདན་འདྲེན་ཞུ་ཐུབ་རྒྱུར་རེ་བ་ཞུ་བཞིན་ཡོད་པ་དང་།མགོན་པོ་གང་ཉིད་མཆོག་གིས་དེང་སྐབས་ལུས་པོའི་འཕྲོད་བསྟེན་གལ་ཆེར་བརྩི་བཞིན་པ་ལྟར་བསམ་བློའི་འཕྲོད་བསྟེན་ཡང་གལ་ཆེ་ཡིན་སྐོར་དང་།ལྷག་པར་བསམ་བློའི་འཕྲོད་བསྟེན་ཡོང་བར་བསམ་བློ་གཏོང་སྟངས་ལ་འགྱུར་བ་བཏང་ནས་བློ་སྦྱོང་ཐོག་ནས་འགྲོ་དགོས་སྟབས།རྒྱ་གར་གནའ་རབས་དཔལ་ནཱ་ལེནྡྲའི་སྲོལ་རྒྱུན་ནས་ཚད་མ་དང་སེམས་ཁམས་རིག་པའི་རྣམ་གཞག་ལ་སློབ་སྦྱོང་བྱེད་དགོས་པ་མ་ཟད།དེང་དུས་ཤེས་ཡོན་ལམ་ལུགས་ནང་ཆོས་ལུགས་དང་མ་འབྲེལ་བའི་བཟང་སྤྱོད་ཀྱི་སློབ་གསོ་སྤྲོད་ཐུབ་ཚེ་ཕན་ཐོགས་ཧ་ཅང་ཡོད་པ་༸གོང་ས་ཆེན་པོའི་བཀའ་སློབ་ལུང་འདྲེན་ཞུས།